CELEX: 32017D1195
Language: da
Date: 2017-07-04 00:00:00
Title: Rådets afgørelse (FUSP) 2017/1195 af 4. juli 2017 om ændring af afgørelse 2014/129/FUSP om fremme af det europæiske net af uafhængige ikkespredningstænketanke til støtte for gennemførelsen af EU's strategi mod spredning af masseødelæggelsesvåben

5.7.2017   
            
            
               DA
            
            
               Den Europæiske Unions Tidende
            
            
               L 172/14
            
         RÅDETS AFGØRELSE (FUSP) 2017/1195
   af 4. juli 2017
   om ændring af afgørelse 2014/129/FUSP om fremme af det europæiske net af uafhængige ikkespredningstænketanke til støtte for gennemførelsen af EU's strategi mod spredning af masseødelæggelsesvåben
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union, særlig artikel 28, stk. 1, og artikel 31, stk. 1,
   under henvisning til forslag fra Unionens højtstående repræsentant for udenrigsanliggender og sikkerhedspolitik, og
   ud fra følgende betragtninger:
   
               (1)
            
            
               Rådet vedtog den 10. marts 2014 afgørelse 2014/129/FUSP (1).
            
         
               (2)
            
            
               Afgørelse 2014/129/FUSP fastsætter en gennemførelsesperiode på 36 måneder for projekter omfattende de i nævnte afgørelses artikel 1, stk. 3, omhandlede specifikke aktiviteter fra datoen for indgåelsen af den finansieringsaftale, der er omhandlet i nævnte afgørelses artikel 3, stk. 3.
            
         
               (3)
            
            
               Den 3. april 2017 vedtog Rådet afgørelse (FUSP) 2017/632 (2), der forlængede gennemførelsesperioden for afgørelse 2014/129/FUSP indtil den 2. juli 2017.
            
         
               (4)
            
            
               Den 19. juni 2017 anmodede gennemførelsesinstansen (»EU's konsortium for ikkespredning«) om Unionens godkendelse af en yderligere forlængelse af gennemførelsesperioden for afgørelse 2014/129/FUSP indtil den 31. december 2017 for at muliggøre afholdelsen af en større årlig konference om ikkespredning og nedrustning i 2017 samt en fortsat vedligeholdelse og ajourføring af internetplatformen for EU's konsortium for ikkespredning efter den 2. juli 2017.
            
         
               (5)
            
            
               Afgørelse 2014/129/FUSP bør derfor ændres for at muliggøre den fulde gennemførelse af de aktiviteter, der er omhandlet deri, og gyldighedsperioden bør forlænges i overensstemmelse hermed —
            
         VEDTAGET DENNE AFGØRELSE:
   Artikel 1
   I afgørelse 2014/129/FUSP foretages følgende ændringer:
   
               1)
            
            
               artikel 1, stk. 3, litra c), affattes således:
               
                           »c)
                        
                        
                           tilvejebringe midler til afholdelse af fire større årlige konferencer med tredjelande og civilsamfundet om ikkespredning og nedrustning med henblik på at fremme EU's WMD-ikkespredningsstrategi og EU's SALW-strategi på internationalt plan og betydningen af EU-institutioner og tænketanke i Unionen i den forbindelse og derved øge synligheden af Unionens politikker på dette område og fremlægge rapporter/og eller henstillinger for HR's repræsentanter«.
                        
                     
         
               2)
            
            
               Artikel 3, stk. 1, affattes således:
               »1.   Det finansielle referencegrundlag for gennemførelsen af projekter omfattende de i artikel 1, stk. 3, omhandlede aktiviteter er på 4 034 254,15 EUR.«
            
         
               3)
            
            
               Artikel 5, stk. 2, affattes således:
               »2.   Den finder anvendelse fra den 3. juli 2017. Den udløber den 31. december 2017.«
            
         
               4)
            
            
               Bilaget, punkt 4, affattes således:
               »4.   Varighed
               Denne afgørelse udløber den 31. december 2017.«.
            
         Artikel 2
   Denne afgørelse træder i kraft på dagen for vedtagelsen.
   
      Udfærdiget i Bruxelles, den 4. juli 2017.
      
         
            På Rådets vegne
         
         M. MAASIKAS
         
            Formand
         
      
   
   
      (1)  Rådets afgørelse 2014/129/FUSP af 10. marts 2014 om fremme af det europæiske net af uafhængige ikkespredningstænketanke til støtte for gennemførelsen af EU's strategi mod spredning af masseødelæggelsesvåben (EUT L 71 af 12.3.2014, s. 3).
   
      (2)  Rådets afgørelse (FUSP) 2017/632 af 3. april 2017 om ændring af afgørelse 2014/129/FUSP om fremme af det europæiske net af uafhængige ikkespredningstænketanke til støtte for gennemførelsen af EU's strategi mod spredning af masseødelæggelsesvåben (EUT L 90 af 4.4.2017, s. 10).